అపర్ణ బి. మరార్

అపర్ణ బి. మరార్ భారతీయ శాస్త్రీయ నృత్యకారిణి, ఆర్గనైజర్, ఆర్ట్ ఎడ్యుకేటర్, కొరియోగ్రాఫర్, గాయని. ఈమె పిఎస్జి కాలేజ్ ఆఫ్ టెక్నాలజీ నుండి వైర్‌లెస్ కమ్యూనికేషన్ ఇంజనీరింగ్‌లో పోస్ట్ గ్రాడ్యుయేట్ డిగ్రీ చేసింది. ఈమె కేరళ సంగీత నాటక అకాడమీ నుండి యువ ప్రతిభా అవార్డు, కాలికట్ విశ్వవిద్యాలయం నుండి కళాతిలకం అవార్డు అంతేకాకుండా సాంస్కృతిక మంత్రిత్వ శాఖ ద్వారా జాతీయ స్కాలర్‌షిప్‌తో సహా అనేక గౌరవాలను అందుకుంది. 

ఈమె ఇండియన్ కౌన్సిల్ ఫర్ కల్చరల్ రిలేషన్స్ ఎంపానెల్డ్ ఆర్టిస్ట్, అమెరికన్ డ్యాన్స్ థెరపీ అసోసియేషన్ సభ్యురాలు అలాగే కళాభారతి ఫౌండేషన్ ఫర్ ఇండియన్ కల్చర్ అండ్ హెరిటేజ్ డైరెక్టర్.  ఈమె అనేక వర్క్‌షాప్‌లు, సంక్షేమ కార్యక్రమాలను కూడా నిర్వహించింది.  మరార్ సామాన్య ప్రజలు, విద్యార్థుల కోసం కళాభిమానం కార్యక్రమాలలో పాల్గొంటుంది. 
వృత్తి జీవితం
ఈమె మోహినియాట్టం నృత్యం కళామండలం క్షేమావతి  దగ్గర నేర్చుకుంది. అలాగే కర్ణాటక సంగీతంలో ఇసైమణి ఆర్. వైద్యనాథ భాగవతార్ వద్ద శిక్షణ పొందింది. కళాభారతి ఫౌండేషన్ ఫర్ ఇండియన్ కల్చర్ అండ్ హెరిటేజ్ బ్యానర్ క్రింద, మరార్ భారతీయ శాస్త్రీయ కళలలో యువతను ప్రోత్సహించడానికి ఉత్సవాలను నిర్వహిస్తుంది.      

 అవార్డులు, సన్మానాలు 

 2010 సంవత్సరంలో మోహినియాట్టంలో కేరళ సంగీత నాటక అకాడమీ నుండి యువ ప్రతిభా అవార్డు. 
 2009 - 2010 సంవత్సరంలో కాలికట్ విశ్వవిద్యాలయంచే కళాతిలకం పురస్కారం. 
 కాలికట్ యూనివర్సిటీ ఇంటర్‌జోన్ ఆర్ట్స్ ఫెస్టివల్ 2009 - 2010లో మోహినియాట్టం, భరతనాట్యంలో మొదటి బహుమతి పొందింది.
 మోహినియట్టం- 2009లో భారత ప్రభుత్వ సాంస్కృతిక మంత్రిత్వ శాఖ ద్వారా యువ కళాకారులకు ఇచ్చే స్కాలర్‌షిప్‌ను అందుకుంది. 
 శాస్త్రీయ నృత్యంలో తిరుపతిలో జరిగిన అంతర్ విశ్వవిద్యాలయాల జాతీయ యువజనోత్సవం 2010 సంవత్సరంలో విజేతగా నిలిచింది. 
 ఇండియన్ కౌన్సిల్ ఫర్ కల్చరల్ రిలేషన్స్  ఎంప్యానెల్డ్ ఆర్టిస్ట్.
 దూరదర్శన్, భారతదేశ గ్రేడెడ్ ఆర్టిస్ట్. 
 అమెరికన్ డ్యాన్స్ థెరపీ అసోసియేషన్- 2014 సంవత్సరంలో అసోసియేట్ సభ్యురాలు.
 2010 సంవత్సరంలో కాలికట్ విశ్వవిద్యాలయంలోని స్టూడెంట్ గ్రీవెన్స్ రిడ్రెసల్ సెల్ సభ్యురాలు.
 ఇంటర్నేషనల్ డ్యాన్స్ కౌన్సిల్ సభ్యురాలు - యునెస్కో, 2011

 మూలాలు 

వర్గం:భరతనాట్య కళాకారులు
వర్గం:కూచిపూడి నృత్య కళాకారులు
వర్గం:జీవిస్తున్న ప్రజలు